

**Crna Gora**

**MINISTARSTVO PROSVJETE**

Na osnovu člana 32v Zakona o nevladinim organizacijama (“Službeni list CG“, br. 39/11 i 37/17), a u vezi sa Odlukom outvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2018. godini (“Službeni list CG“, br. 83/17) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br. 14/18),Komisija za raspodjelu sredstava za finansiranje projekata/programa nevladinih organizacija Ministarstva prosvjete, objavljuje

**JAVNI KONKURS**

**„Danas preduzetan, sjutra izuzetan“**

**za finansiranje projekata/programa nevladinih organizacija u oblasti**

**institucionalnog i vaninstitucionalnog obrazovanja**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih u Strategiji za cjeloživotno preduzetničko učenje (2015-2019) i Strategiji cjeloživotne karijerne orijentacije (2016-2020) u oblasti institucionalnog i vaninstitucionalnog obrazovanja.

Strateški cilj(evi) čijem će ostvarenju doprinijeti projekti/programi nevladinih organizacija u 2018. godini su:

1. Podizanje svijesti i znanja o potrebi za cjeloživotnim i preduzetničkim učenjem
2. Jačanje preduzetničkih kompetencija u obrazovnom sistemu Crne Gore
3. Jačanje uloge cjeloživotnog karijernog učenja za nezaposlene i zaposlene

Prioritetani problemi u institucionalnom i vaninstitucionalnom obrazovanju koji se planiraju rješavati finansiranjem projekata/programa nevladinih organizacija su:

* nedovoljna informisanost o značaju cjeloživotnog učenja
* nedovoljno znanja o ulogama ključnih kompetencija i preduzetničkih vještina za smanjenje nezaposlenosti
* nedovoljna infomisanost roditelja o načinima podržavanja djece u njihovom profesionalnom razvoju i o načinu na koji mogu da podrže svoju djecu u preduzetničkom učenju
* nedovoljna informisanost o deficitarnim kvalifikacijama i stanju na tržištu rada
* nedovoljna informisanost odraslih o mogućnostima promjene kvalifikacije

Ciljne grupe su učenici osnovnih i srednjih škola, studenti, neaktivni mladi, učenici i osobe sa posebnim obrazovnim potrebama, zaposleni, nezaposleni i roditelji, a njihove prepoznate potrebe su:

* za učenike u osnovnim i srednjim škola kako bi na vrijeme bili upoznati i pripremljeni za donošenje dobrih odluka u vezi sa izborom zanimanja,
* za studente da na pravi način iskoriste svoja znanja, vještine i kompetencije
* za teže zapošljive kategorije nezaposlenih da se uključe u učenje i sticanje dodatnih vještina potrebnih za pronalaženje svoga mjesta na tržištu rada
* za roditelje da steknu uvid u načine na koje mogu podržati svoju djecu u njihovom profesionalnom razvoju
* za odrasle koji žele da promijene svoje kvalifiklacije koje su stekli u redovnom obrazovanju.

Aktivnosti nevladine organizacije koje će doprinijeti ostvarenju strateškog/ih cilja/eva i zadovoljenju potreba ciljne/nih grupe/a („prihvatljive aktivnosti za finansiranje“) su:

* Podizanje svijesti o značaju cjeloživotnog učenja i uloge ključnih kompetencija za ciljne grupe: učenici,studenti,nezaposleni, zaposleni odrasli i učenici koji prijevremeno napuštaju obrazovanje (osipnici), ranjive grupe.
* Promovisanje značaja preduzetničkih vještina za zapošljavanje i kod izbora zanimanja.
* Unapređenje znanja roditelja o načinima podržavanja djece u njihovom profesionalnom razvoju i o načinu na koji mogu da podrže svoju djecu u preduzetničkom učenju.
* Unapređenje znanja lica koja realizuju programe za jačanje ključnih kompetencija
* Osnaživanje preduzetničkih kompetencija u osnovnoj školi.
* Osnaživanje preduzetničkih kompetencija u srednjoj školi.
* Stimulisanje ličnog razvoja studenata kroz neposredno praćenje i informisanje o mogućnostima za usavršavanje i zapošljavanje, planiranje i upravljanje vlastitom karijerom i promovisanje i podsticanje ideje samozapošljavanja.
* Promovisanje deficitarnih kvalifikacija na svim nivoima obrazovanja.
* Informisanje i savjetovanje odraslih o stanju i tendencijama na tržištu rada, nedostajućim kvalifikacijama i značaju cjeloživotnog učenja u pronalaženju zaposlenja ili prevenciji nezaposlenosti

**Ukupan iznos** sredstava koja se mogu raspodijeliti ovim konkursom je: **100.000** eura.

**Najnižiji iznos** sredstava koji se može dodijeliti pojedinom projektu/programu je **5.000 eura**, a **najviši** **15.000 eura.**

Na ovaj konkurs nevladina organizacija može prijaviti najviše **2** projekata/programa, ali joj se **mogu dodijeliti sredstva samo za 1 projekat/program.** Nevladina organizacija **može biti i partner na samo jednom projektu/programu u okviru ovog javnog konkursa.**

Prijavu projekta/programa na ovaj konkurs **može podnijeti nevladina organizacija koja je:**

a) **upisana u Registar** nevladinih organizacija;

b) kroz ciljeve i djelatnosti **u Statutu, definisala oblast od javnog interesa iz ovog konkursa kao oblast svog djelovanja;**

c) **u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;**

d) **predala poreskom organu prijavu za prethodnu fiskalnu godinu (bilans stanja i bilans uspjeha**).

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji utvrđuje i objavljuje na svojoj internet stranici **Ministarstvo javne uprave** [**www.mju.gov.me**](file:///C:\Users\majda\AppData\vesna.vojinovic\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\Downloads\www.mju.gov.me), a **svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 26. majom, 2018. godine do 15:00 sati.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br. 14/18)**,** a koji je dostupan i na internet stranici Ministarstva finansija [www.mf.gov.me](file:///C:\Users\majda\AppData\vesna.vojinovic\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\Downloads\www.mf.gov.me)

Uz prijavu na ovaj konkurs, **nevladine organizacije su dužne dostaviti:**

• fotokopiju rješenja o upisu u registar NVO

• fotokopiju dijela statuta u kome su definisani ciljevi i djelatnost, odnosno oblast djelovanja NVO;

• fotokopiju akta o podnesenoj prijavi za prethodnu fiskalnu godinu poreskom organu(bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo prosvjete**  **Ul. Vaka Đurovića b.b.**  **Podgorca**  **sa napomenom: NE OTVARATI - prijava na Javni konkurs broj: 023-683/2018-1**  **pod nazivom**  **„Danas preduzetan, sjutra izuzetan“** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi sa ovim konkursom** mogu se postaviti elektronskim putem na adresu: **majda.mulic@mps.gov.me, najkasnije do 26.05.2018. godine do 13:00 sati.** |
| Komisija za raspodjelu sredstava za finansiranje prijekata i programa nevladinih organizacija u 2018. godini u oblasti institucionalnog i vaninstitucionalnog obrazovanja - oblast podrška cjeloživotnom i predizetničkom učenju, će **u roku od 15 dana od dana završetka ovog konkursa**, na internet stranici Ministarstva prosvjete i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa navedene liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednik Komisije**

**Broj: 023-683/2018-1**

**Podgorica, 27. 04. 2018. godine Majda Mulić**